Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 197/12/4406	Topoľčany, 26.3.2012
EEČ : 2-35-25-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Topoľčany
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
dňa  9.3.2012 v čase o 12.30 hod. v Topoľčanoch na Nám. M.R. Štefánika v predajni Športcentrum odscudzil 1 ks rozopínateľnú mikinu značky Nike s nápisom „JUST DO IT fialovej farby v hodnote 63 Eur, ktorú si následne vložil do rukávu kabáta a takto bez zaplatenia odišiel z predajne, čím spôsobil spoločnosti CETEM, s.r.o. , Dlhá č. 31, 921 01 XXXXX, IČO: XXXXX škodu vo výške 63, - Eur.  hoci bol  za obdobný čin postihnutý v priestupkovom konaní rozhodnutím OO PZ Topoľčany, ktoré nadobudlo právoplatnosť dňa 6.2.2012 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
              Policajt OR PZ OO PZ Topoľčany uznesením č. ORP-171/TO-TO-2012 zo dňa 12.3.2012 podľa §  206 ods. 1 TP vzniesol obvinenie XXXXX, nar. XXXXX na tom skutkovom základe, ako je uvedené vo výrokovej časti tohto uznesenia.
              Preskúmaním spisového materiálu bolo zistené, že obvinený XXXXX sa k stíhanému trestnému činu, ktorý sa mu kladie za vinu doznal, svoje konanie ľutuje a s podmienečným zastavením trestného stíhania podľa § 216 ods. 1 TP súhlasí.
              Splnomocnená zástupkyňa poškodeného XXXXX nežiada od obvineného náhradu škody, keďže obvinený škodu v plnom rozsahu uhradil.
              Zo spisového materiálu je zrejmé, že obv. XXXXX  nebol doposiaľ súdne trestaný  a z miesta bydliska  je kladne hodnotený, dňa 2.5.2011 sa dopustil priestupku podľa § 42 ods. 1 písm. f) zák. č. 514/2009 o doprave na dráhach, začo mu bola Oddelením železničnej polície PZ Topoľčany  v blokovom konaní uložená pokuta vo výške 20 Eur. 
              Obvinený XXXXX v danom prípade svojim konaním naplnil skutkovú podstatu prečinu  krádeže podľa § 212 ods. 2 písm. f) Tr. zák.. Vzhľadom na osobu obvineného, jeho doterajší život a okolnosti prípadu, za ktorých bol čin spáchaný, možno dôvodne predpokladať, že sa obvinený osvedčí a nebude pokračovať v trestnej činnosti.
              Nakoľko v danom prípade u obvineného boli splnené všetky zákonné podmienky pre podmienečné zastavenie trestného stíhania podľa § 216 ods. 1 TP, rozhodla som tak, ako je to uvedené vo výrokovej časti tohto uznesenia a zároveň som obvinenému určila skúšobnú dobu v trvaní jedného roka.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Janjicová
prokurátorka